Walliesers loop deur op sosiale media | Netwerk24
Walliesers loop deur op sosiale media
22 Maart 2021 12:11
Die Walliese Rugbyunie (WRU) het Maandag die wyse waarop sy spelers op sosiale media beledig is, veroordeel.
Walliesers is ontstoke nadat die Rooi Drake Saterdag hul Sesnasies-wedstryd teen Frankryk verloor en hul die kans verspeel het om 'n Grand Slam (oorwinnings oor al vyf hul teenstanders in die kompetisie) te behaal.
Brice Dulin, die Franse heelagter, klop Saterdag vir George North van Wallis om die Franse te laat wen. Foto: Getty Images
Die heelagter Brice Dulin het in die doodsnikke die tuisspan se derde drie gedruk vir 'n oorwinning van 32-30. Wayne Pivac se Wallis-span is só 'n tweede Grand Slam in drie jaar ontsê.
Die WRU het 'n foto gedeel van beledigende boodskappe wat een van spelers ná die nederlaag op Instagram en Twitter gekry het.
"Die beledigings en skeltaal wat spelers ontvang, moet end kry," sê die WRU.
Ook die Franse Rugbyfederasie (FFR) sê sulke optrede moet stop, want dit druis in teen die gees van die spel.
Wallis het sy veldtog voltooi en is die voorloper met 20 punte, vyf meer as Frankryk wat in die derde plek is.
Die Franse Hane kan die titel wen as hulle Skotland Vrydag met minstens 21 punte en 'n bonuspunt insamel. – Reuters